El termini per a la presentació dels formularis de sol·licitud és del 17 al 26 de gener de 2019 (inclòs).
El formulari de sol·licitud, degudament emplenat, ha d'anar acompanyat de la documentació següent.
Documentació que només cal aportar en el cas que l'entitat no l'hagi presentada a l'Administració de la Generalitat de Catalunya en els últims cinc anys o no hagi autoritzat fer-ne la consulta telemàtica i així s'indiqui expressament en formulari de sol·licitud:
Documentació que no cal aportar en el cas que aquesta informació ja consti en el registre públic corresponent:
Certificació ja inclosa al formulari de sol·licitud:
Les entitats que presentin la seva candidatura poden presentar avals per part d'altres organitzacions i entitats.
Els sol·licitants són responsables de l'exactitud del seu formulari de sol·licitud i de les dades consignades.
Poden participar les entitats sense ànim de lucre de caràcter cívic o social amb una tasca que incideix de manera important en l'àmbit de la immigració estrangera i també les entitats sense ànim de lucre compostes, significativament, per persones d'origen immigrant, sempre que el seu objectiu sigui la defensa dels drets i interessos d'aquest col·lectiu i el seguiment de les polítiques públiques.
La selecció de les entitats té una vigència d'un màxim de tres anys, comptadors a partir de la notificació de la resolució de la selecció.
Se sotmeten a selecció setze vocalies de la Comissió permanent de la Taula de Ciutadania i Immigració, distribuïdes, per meitat, en dos grups d'entitats:
Avaluació i selecció de candidatures
El formulari de sol·licitud i la documentació aportada els ha d'avaluar una Comissió de Valoració, d'acord amb els criteris de valoració descrits més a baix.
La puntuació màxima per candidatura serà de 10 punts.
La Comissió ha d'elevar una proposta de selecció de vocalies a la persona titular de la Secretaria d'Igualtat, Migracions i Ciutadania.
Els criteris de valoració per a entitats sense ànim de lucre de caràcter cívic o social la tasca de les quals incideix de manera important en l'àmbit de la immigració estrangera són:
Els criteris de valoració per a entitats sense ànim de lucre compostes, significativament, per persones d'origen immigrant, sempre que el seu objectiu sigui la defensa dels drets i interessos d'aquest col·lectiu i el seguiment de les polítiques públiques són:
Amb la finalitat de garantir la presència de la diversitat en la provisió d'aquetes 8 vocalies, s'estableix un criteri de selecció prioritària amb la reserva prèvia de vocalies següent: 2 procedents d'Europa, 2 procedents d'Àfrica, 2 procedents d'Amèrica i 2 procedents d'Àsia.
Si alguna d'aquestes categories no queda coberta, s'obrirà una segona fase de selecció en la qual les vocalies restants s'adjudicaran, exclusivament, en funció dels criteris de valoració establerts.
En tot cas, tal com estableix l'article 4.3 del Decret 86/2008, de 15 d'abril, de la Taula de Ciutadania i Immigració, s'ha de garantir la presència paritària de dones i homes, per assolir la participació d'un mínim del 40% de persones de cada sexe a la Comissió permanent.
La Comissió de Valoració és l'òrgan encarregat del desenvolupament d'aquest procés de selecció de vocalies, i la integren les persones següents:
La Comissió de Valoració té atribuïdes les funcions d'aplicar les bases de la convocatòria, examinar els formularis de sol·licitud i la documentació presentats i emetre una proposta de selecció de vocalies.
Les sol·licituds s'han de presentar exclusivament per Internet.
Per presentar la sol·licitud electrònicament, s'admeten els sistemes de signatura electrònica avançada i segells electrònics avançats que es fonamenten en un registre fiable de la identitat d'usuaris o basats en certificats reconeguts o qualificats de signatura electrònica.
La persona titular de la Secretaria d'Igualtat, Migracions i Ciutadania resol els formularis de sol·licitud presentats, a partir de la proposta de la Comissió de Valoració.
La resolució es notificarà mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ), sens perjudici que es puguin utilitzar addicionalment altres mitjans electrònics.
El termini màxim de resolució i notificació és de dos mesos a comptar de l'endemà de la data de finalització del termini de presentació dels formularis de sol·licitud.
La resolució de selecció de vocalies, que no exhaureix la via administrativa, es pot impugnar mitjançant la interposició d'un recurs d'alçada, davant la persona titular de la Secretaria d'Igualtat, Migracions i Ciutadania o davant la persona titular del Departament de Treball, Afers Socials i Famílies, en el termini d'un mes comptador des de la seva publicació al Tauler electrònic de l'Administració de la Generalitat de Catalunya.